SLOVENSKY

Apple Inc.
Softvérová licenčná zmluva pre program iTunes pre Windows

Pozorne si prečítajte túto softvérovú licenčnú zmluvu (ďalej „Licencia“) predtým, ako začnete používať Softvér Apple.  Používaním Softvéru Apple vyjadrujete súhlas s dodržiavaním podmienok tejto licencie. Pokiaľ nesúhlasíte s podmienkami uvedenými v tejto licencii, softvér nepoužívajte. Ak nesúhlasíte s podmienkami uvedenými v tejto Licencii, Softvér Apple môžete vrátiť do predajne, v ktorej ste ho zakúpili a požiadať o vrátenie peňazí. Pokiaľ ste získali prístup k Softvéru Apple elektronickým spôsobom, kliknite na tlačidlo „nesúhlasím/odmietam“. V prípade Softvéru Apple, ktorý bol súčasťou zakúpeného hardvéru, je vrátenie peňazí podmienené vrátením celého obsahu hardvérového/softvérového balenia. 

Dôležité upozornenie: Pokiaľ bude tento softvér používaný na reprodukciu rôznych materiálov, jeho licencia je vám poskytnutá len na reprodukciu materiálov, ktoré nie sú chránené autorskými právami, prípadne materiálov, ktorých autorské práva vlastníte vy alebo ste poverení, resp. oprávnení na ich reprodukciu. Pokiaľ bude tento softvér používaný na vzdialený prístup k hudobným súborom určeným na počúvanie medzi počítačmi, vzdialený prístup k hudbe chránenej autorskými právami sa poskytuje výlučne na osobné používanie povolené zákonom alebo inak v súlade s právnou legislatívou. Ak si nie ste istí, či máte právo nejaké materiály kopírovať alebo k nim umožňovať prístup, poraďte sa so svojím právnym poradcom. 

1. Všeobecné podmienky. Softvér Apple a softvér tretích strán, dokumentácia a písma dodávané s touto Licenciou, či už zapísané na disku, v pamäti určenej len na čítanie, na akomkoľvek inom médiu alebo v akejkoľvek inej forme (ďalej súhrnne „Softvér Apple“), sú vám licencované, nie predané, spoločnosťou Apple Inc. (ďalej len „Apple“), na používanie výlučne v súlade s podmienkami uvedenými v tejto Licencii, a spoločnosť Apple si vyhradzuje všetky práva, ktoré vám neboli výslovne udelené. Podmienky uvedené v tejto Licencii sa vzťahujú na akékoľvek softvérové inovácie poskytnuté spoločnosťou Apple, ktoré nahradia alebo doplnia pôvodný Softvér Apple, pokiaľ nie je k takejto inovácii priložená osobitná licencia. V takom prípade platia podmienky priloženej licencie.  

Vlastnícke práva a práva na duševné vlastníctvo voči obsahu zobrazenému alebo získanému prostredníctvom Softvéru Apple patria príslušnému vlastníkovi daného obsahu. Takýto obsah môže byť chránený autorským právom alebo ďalšími zákonmi a dohodami na ochranu intelektuálneho vlastníctva a jeho používanie môže podliehať podmienkam používania tretej strany, ktorá obsah poskytuje. Táto licencia vám neudeľuje žiadne práva na používanie takéhoto obsahu.

2. Práva a obmedzenia vyplývajúce z tejto licencie. 
A. Získavate obmedzenú neexkluzívnu licenciu na inštaláciu a používanie jednej kópie Softvéru podľa pravidiel a podmienok uvedených v tejto licencii. Pokiaľ bude Softvér Apple používaný na reprodukciu rôznych materiálov, jeho používanie sa môže vzťahovať len len na reprodukciu materiálov, ktoré nie sú chránené autorskými právami, prípadne materiálov, ktorých autorské práva vlastníte vy alebo ste poverení, resp. oprávnení na ich reprodukciu. Softvér Apple nesmiete sprístupniť na sieti, kde by ho bolo možné používať naraz viacerými počítačmi. Môžete si pre potreby zálohovania vytvoriť jednu kópiu Softvéru Apple v čitateľnom formáte pod podmienkou, že táto kópia bude obsahovať všetky autorské práva alebo iné upozornenia, týkajúce sa vlastníckych práv, ktoré obsahuje aj originál. 

Okrem obmedzení uvedených vyššie sa na originálne knižnice Apple (ďalej „Apple DLL“), ktoré sú súčasťou Softvéru Apple, poskytuje licencia len na používanie so Softvérom Apple okrem prípadu ,že ste vývojár sady WebKit, a Apple DLL môžete používať na osobné účely alebo v rámci interných potrieb vašej firmy v súvislosti s vyvíjaním sady WebKit a v súlade s príslušnými licenciami sady WebKit <http://webkit.org/>. 

B. Nemôžete a súhlasíte s tým, že nebudete a rovnako, že neumožníte iným osobám kopírovať (s výnimkou prípadov jednoznačne uvedených v tejto licencii), dekompilovať, aplikovať reverzné inžinierstvo, rozoberať, pokúšať sa získať zdrojový kód, dekódovať, upravovať, vytvárať diela odvodené od Softvéru Apple, alebo akejkoľvek vyššie uvedenej časti (s výnimkou a len v rozsahu, kedy ktorákoľvek vyššie uvedená činnosť je zakázaná príslušným právom, alebo v rozsahu povolenom licenčnými podmienkami, určujúcimi využívanie open-source súčastí, ktoré obsahuje softvér Apple).  Akýkoľvek takýto pokus je porušením práv spoločnosti Apple a držiteľov licencie Softvéru Apple.

C. Sada VoiceOver Kit – automatické aktualizácie. Ak používate sadu VoiceOver Kit vo verzii 1.3, Softvér Apple bude pravidelne kontrolovať server spoločnosti Apple s cieľom vyhľadať aktualizácie pravidiel výslovnosti používaných sadou VoiceOver na generovanie hovorených prvkov, ktoré počujete v prípade, že máte zapnutý VoiceOver. V prípade dostupnosti aktualizácie pravidiel výslovnosti sa táto aktualizácia automaticky stiahne na váš počítač a ak máte zapnutý VoiceOver, vygeneruje sa nová verzia hovorených prvkov a vykoná sa jej synchronizácia na iPod. Staršia verzia hovorených prvkov už viac nebude dostupná. Tieto automatické aktualizácie nemenia skutočný obsah médií (napr. hudba, video, podcasty) na vašom iPode ani v knižnici iTunes.

D. Niektoré súčasti Softvéru Apple, ako aj programy typu open source tretích strán, ktoré sú súčasťou Softvéru Apple, môžu byť sprístupnené spoločnosťou Apple na jej webovej lokalite pre Open Source (http://www.opensource.apple.com/) (súhrnne nazývané „Komponenty Open Source“). Ste oprávnení upravovať alebo nahradzovať len tieto Open Source komponenty, a to za týchto podmienok: (i) namiesto neupraveného Softvéru Apple na jednom počítači značky Apple, ktorý vlastníte alebo máte k dispozícii, sa používa výsledný upravený Softvér Apple, a (ii) inak spĺňate podmienky tejto Licencie, ako aj všetky príslušné licenčné podmienky, ktoré upravujú používanie Open Source komponentov. Spoločnosť Apple nie je povinná pre výsledný upravený Softvér Apple poskytovať nijakú údržbu, záruku a technickú ani inú podporu.

3. Prenos práv. Je zakázané prenajímať, požičiavať, nanovo distribuovať, alebo licencovať Softvér Apple. Môžete však raz a natrvalo presunúť všetky vaše licenčné práva na Softvér Apple druhej strane za nasledujúcich podmienok: (a) presun musí zahŕňať celý Softvér Apple, vrátane všetkých jeho častí, originálnych nosičov (ak existujú), tlačených materiálov a tejto licencie; (b) neponecháte si žiadnu kópiu Softvéru Apple, celkovú alebo čiastočnú, vrátane kópií uložených na počítači alebo inom pamäťovom zariadení; (c) druhá strana, ktorá od vás získa Softvér Apple, si prečíta a bude súhlasiť s podmienkami uvedenými v tejto licencii. 

4. Súhlas s použitím údajov. 
A. Ak sa rozhodnete pre zber diagnostických údajov a údajov týkajúcich sa používania, súhlasíte s tým, že spoločnosť Apple a jej dcérske spoločnosti a agenti môžu zhromažďovať, uchovávať, spracovávať a využívať diagnostické a technické informácie a informácie týkajúce sa používania a s tým súvisiace informácie vrátane (ale nielen) informácií o vašom počítači, systémovom a aplikačnom softvéri a perifériách, ktoré sú pravidelne zhromažďované kvôli uľahčovaniu poskytovania softvérových aktualizácií, podpory produktu a ostatných vám poskytovaných služieb (ak existujú) súvisiacich so Softvérom Apple a kvôli overovaniu dodržiavania podmienok uvedených v tejto zmluve. Spoločnosť Apple môže využívať takéto informácie, pokiaľ sú zhromažďované v podobe, ktorá neumožňuje vašu identifikáciu, na poskytovanie a vylepšovanie svojich produktov a služieb.

B. Ak ste sa prihlásili do sociálnej siete Ping a používate postranný panel iTunes, iTunes bude odosielať informácie do spoločnosti Apple o obsahu, ktorý si vyberiete v knižnici iTunes s cieľom poskytovať vám osobné odporúčania spolu so sieťou Ping.  Používaním siete Ping súhlasíte s tým, že spoločnosť Apple môže takéto informácie používať.  Ak nechcete, aby iTunes tieto informácie posielal sieti Ping, môžete skryť postranný panel iTunes alebo sa odhlásiť zo siete Ping.

C. S vašimi osobnými údajmi sa po celý čas bude zaobchádzať v súlade so Zásadami ochrany osobných údajov spoločnosti Apple, na ktoré odkazuje táto zmluva, a ktoré sú dostupné na adrese: http://www.apple.com/privacy/.

5. Obchod iTunes Store a ďalšie služby 
A. Tento softvér umožňuje prístup do iTunes Store spoločnosti Apple (ak je dostupný), ktorý ponúka hudbu na spoplatnené sťahovanie, ako aj ďalšie služby, App Store a iné služby a webové stránky spoločnosti Apple a tretích strán (súhrnne označované ako „Služby“). Tieto služby nemusia byť dostupné vo všetkých jazykoch alebo krajinách. Pre využívanie služieb je nutný prístup na internet a využívanie určitých služieb vyžaduje Apple ID a niektoré služby vyžadujú súhlas s dodatočnými podmienkami poskytovania služieb, prípadne môžu byť dodatočne spoplatnené.

B. Používaním tohto softvéru v spojení s identifikátorom Apple ID, účtom iTunes Store alebo iCloud súhlasíte s podmienkami a pravidlami používania, ako sú napríklad aktuálne podmienky a pravidlá používania iTunes Store, ktoré sú dostupné na adrese http://www.apple.com/legal/itunes/ww/ alebo pravidlá a podmienky používania služby iCloud, ktoré sú dostupné na adrese http://www.apple.com/legal/icloud/ww/. Ak nesúhlasíte s príslušnými podmienkami a pravidlami používania takéhoto účtu, nepoužívajte Softvér Apple v spojení s týmto účtom.

C. Beriete na vedomie, že používaním akýchkoľvek Služieb sa môžete stretnúť s obsahom, ktorý môže byť považovaný za urážlivý, nemravný alebo nevhodný, a ktorý môže, ale nemusí obsahovať nevhodný jazyk. Napriek tomu súhlasíte s používaním Služieb na vašu vlastnú zodpovednosť a s tým, že spoločnosť Apple nenesie zodpovednosť za obsah, ktorý je možné označiť ako urážlivý, nemravný alebo nevhodný. Typy obsahu (vrátane žánrov, podžánrov, kategórií podcastu a pod.) a jeho popisy sa poskytujú pre lepší zážitok užívateľa a vy beriete na vedomie a súhlasíte s tým, že Apple neručí za ich presnosť.

D. Niektoré Služby môžu zobrazovať, zahŕňať, alebo sprístupňovať obsah, dáta, informácie, aplikácie alebo materiály tretích strán („Materiály tretích strán“), alebo odkazovať na webové stránky tretích strán. Používaním Služieb beriete na vedomie a súhlasíte s tým, že spoločnosť Apple nie je zodpovedná za skúmanie a vyhodnocovanie obsahu, správnosti, úplnosti, aktuálnosti, platnosti, legálnosti, dodržiavania autorských práv, slušnosti, kvality a akýchkoľvek ďalších aspektov takýchto Materiálov tretích strán a webových stránok. Spoločnosť Apple, jej zamestnanci a dcérske spoločnosti nenesú žiadnu zodpovednosť, nesúhlasia, ani nebudú súhlasiť s nesením zodpovednosti za Služby a Materiály tretích strán, webové stránky alebo akékoľvek ďalšie materiály, produkty, alebo služby tretích strán voči vám alebo komukoľvek inému. Materiály tretích strán a odkazy na iné webové stránky sú vám poskytované výhradne pre vaše vlastné pohodlie. Súhlasíte s tým, že nebudete používať Materiály tretích strán spôsobom, ktorý by porušil práva iných strán a že Apple neberie nijakú zodpovednosť za takéto vaše používanie.

E. Súhlasíte s tým, že Služby, vrátane, avšak nielen, grafiky, audio klipov a redakčného obsahu, obsahujú zákonom chránený obsah, informácie a materiály, ktoré vlastní spoločnosť Apple alebo držitelia licencií Apple, a že sú chránené príslušnými zákonmi na ochranu intelektuálneho duševného vlastníctva a ďalšími zákonmi vrátane (ale nielen) autorských práv. Súhlasíte s tým, že nebudete využívať tento zákonom chránený obsah, informácie alebo materiály žiadnym spôsobom s výnimkou toho, ktorý pripúšťa využívanie Služieb ani akýmkoľvek iným spôsobom, ktorý odporuje podmienkam uvedeným v tejto licencii alebo narúša práva súvisiace s intelektuálnym vlastníctvom tretej strany alebo Apple. Žiadna časť Služieb nesmie byť reprodukovaná akýmkoľvek spôsobom v akejkoľvek podobe. Súhlasíte s tým, že nebudete upravovať, prenajímať, požičiavať, predávať, distribuovať, alebo vytvárať odvodené diela založené na Službách akýmkoľvek spôsobom a nebudete zneužívať Služby akýmkoľvek neoprávneným spôsobom, vrátane prenosu vírusov, červov, trójskych koní a podobného škodlivého softvéru a tiež vrátane neoprávneného prieniku alebo preťažovania kapacity siete. Ďalej súhlasíte s tým, že nebudete využívať Služby akýmkoľvek spôsobom na obťažovanie, urážanie, sledovanie, zastrašovanie, hanobenie, alebo akékoľvek iné zasahovanie do práv inej strany a že spoločnosť Apple v žiadnom prípade nenesie zodpovednosť za takéto vaše používanie Služieb, ani za akékoľvek správy alebo prenosy, ktoré vám budú doručené pri používaní Služieb a ich obsah vás obťažuje, zastrašuje, hanobí, je pohoršujúci, alebo nelegálny. 

F. Navyše Služby a Materiály tretích strán, ku ktorým môžete pristupovať zo Softvéru Apple, zobrazovať ich na Softvéri Apple alebo na ne z neho odkazovať, nie sú dostupné vo všetkých krajinách, oblastiach alebo jazykoch. Spoločnosť Apple netvrdí, že takéto Služby a Materiály tretích strán sú vhodné alebo dostupné na používanie na akomkoľvek konkrétnom mieste. V rozsahu, v akom sa rozhodnete využívať a pristupovať k takýmto Službám a Materiálom tretích strán, tak robíte z vlastnej vôle a nesiete zodpovednosť v súlade s akýmikoľvek platnými zákonmi, vrátane (ale nielen) miestnych zákonov. Spoločnosť Apple a držitelia licencií Apple si vyhradzujú právo zmeniť, pozastaviť, odstrániť alebo zablokovať prístup ku ktorejkoľvek Službe kedykoľvek a bez predchádzajúceho upozornenia. Spoločnosť Apple nebude za žiadnych okolností zodpovedná za odstránenie alebo zablokovanie prístupu k akýmkoľvek Službám. Spoločnosť Apple môže tiež zaviesť obmedzenia na používanie alebo pristupovanie k určitým Službám kedykoľvek a bez predchádzajúceho upozornenia. 

6. Ukončenie. Táto licencia je platná až do jej ukončenia. Práva, ktoré sú vám vyhradené touto licenciou, automaticky a bez upozornenia od spoločnosti Apple zanikajú v prípade, že porušíte ktorúkoľvek z podmienok uvedených v tejto licencii. Po ukončení tejto Licencie musíte prestať používať Softvér Apple a zničiť všetky kópie Softvéru Apple, celé alebo čiastočné. Časti 4, 5, 6, 7, 8, 11 a 12 pretrvávajú aj po akejkoľvek uvedenej forme ukončenia tejto zmluvy.

7. Zrieknutie sa záruk. 
A. Ak ste zákazník – spotrebiteľ (niekto, kto používa Softvér Apple pre súkromné účely), je možné, že na základe práv a zákonov krajiny, v ktorej žijete, budú zakázané nasledujúce obmedzenia a v tomto prípade sa nebudú na vás vzťahovať. Ak sa chcete dozvedieť viac o vašich právach, kontaktujte miestnu organizáciu, ktorá má na starosti poradenstvo pre spotrebiteľov.

B. TÝMTO VYJADRUJETE SVOJ VEDOMÝ SÚHLAS S TÝM, ŽE V ROZSAHU POVOLENOM PRÍSLUŠNÝMI ZÁKONMI JE POUŽÍVANIE APPLE SOFTVÉRU A JEHO SLUŽIEB NA VAŠE VLASTNÉ RIZIKO A ZODPOVEDNOSŤ ZA TIETO RIZIKÁ, TÝKAJÚCE SA USPOKOJIVEJ KVALITY, VÝKONNOSTI, PRESNOSTI A VÝKONU JE NA VÁS. 

C. SOFTVÉR APPLE A AKÉKOĽVEK SLUŽBY SÚ DO MAXIMÁLNEJ MIERY POVOLENEJ ZÁKONOM POSKYTOVANÉ „TAK AKO SÚ“ A „AKO SÚ DOSTUPNÉ“ SO VŠETKÝMI NEDOSTATKAMI A BEZ AKEJKOĽVEK ZÁRUKY. APPLE A JEHO POSKYTOVATELIA LICENCIÍ (PRE ÚČELY ČASTÍ 7 A 8 SÚHRNNE NAZÝVANÍ „APPLE“) SA TÝMTO ZRIEKAJÚ VŠETKÝCH ZÁRUK A PODMIENOK TÝKAJÚCICH SA APPLE SOFTVÉRU A JEHO SLUŽIEB, ČI UŽ PRIAMO VYJADRENÝCH, IMPLICITNÝCH ALEBO ZÁKONNÝCH, VRÁTANE, ALE NIELEN IMPLICITNÝCH ZÁRUK ALEBO PODMIENKY PREDAJNOSTI, PRIMERANEJ KVALITY, VHODNOSTI PRE KONKRÉTNY ÚČEL POUŽITIA, PRESNOSTI, NERUŠENÉHO POUŽÍVANIA A NEPORUŠOVANIA PRÁV TRETÍCH STRÁN. 

D. APPLE NERUČÍ ZA PRERUŠENIE VÁŠHO PÔŽITKU Z APPLE SOFTVÉRU A JEHO SLUŽIEB, ANI ZA TO, ŽE FUNKCIE, KTORÉ ZAHŔŇA ALEBO SLUŽBY, KTORÉ VYKONÁVA, BUDÚ SPĹŇAŤ VAŠE POŽIADAVKY. APPLE TIEŽ NERUČÍ ZA TO, ŽE CHOD APPLE SOFTVÉRU A JEHO SLUŽIEB NEBUDE NIČÍM PRERUŠENÝ ALEBO BEZCHYBNÝ, ŽE AKÁKOĽVEK SLUŽBA BUDE POSKYTOVANÁ NEUSTÁLE, ŽE CHYBY V TOMTO SOFTVÉRI APPLE ALEBO JEHO SLUŽBÁCH BUDÚ OPRAVENÉ, ANI ZA TO, ČI BUDE TENTO APPLE SOFTVÉR KOMPATIBILNÝ ALEBO SPOLUPRACUJÚCI SO SOFTVÉROM, APLIKÁCIAMI ALEBO SLUŽBAMI TRETÍCH STRÁN. INŠTALÁCIA TOHTO SOFTVÉRU MÔŽE MAŤ VPLYV NA POUŽITEĽNOSŤ SOFTVÉRU, APLIKÁCIÍ ALEBO SLUŽIEB TRETÍCH STRÁN.  

E. ĎALEJ SÚHLASÍTE S TÝM, ŽE SOFTVÉR APPLE A JEHO SLUŽBY NIE SÚ URČENÉ ALEBO VHODNÉ NA POUŽITIE V SITUÁCIACH ALEBO PROSTREDÍ, V KTOROM ZLYHANIE, ČASOVÉ PRESTOJE, CHYBY ALEBO NEZROVNALOSTI V OBSAHU, DÁTACH ALEBO INFORMÁCIACH, POSKYTOVANÝCH ZO SOFTVÉRU APPLE ALEBO JEHO SLUŽIEB, MÔŽU VIESŤ K SMRTI, OSOBNÉMU ZRANENIU ALEBO ŤAŽKÉMU UBLÍŽENIU NA ZDRAVÍ, ČI POŠKODENIU ŽIVOTNÉHO PROSTREDIA, ZAHŔŇAJÚC BEZ OBMEDZENIA OBSLUHOVANIE JADROVÝCH ZARIADENÍ, VZDUŠNEJ NAVIGÁCIE ALEBO KOMUNIKAČNÝCH SYSTÉMOV, RIADENIE VZDUŠNEJ PREVÁDZKY, SYSTÉMOV PRE PODPORU ŽIVOTNÝCH FUNKCIÍ A SYSTÉMOV RIADENIA ZBRANÍ.

F. ŽIADNA ÚSTNA ALEBO PÍSOMNÁ INFORMÁCIA, KTORÚ POSKYTNE APPLE ALEBO JEHO AUTORIZOVANÝ ZÁSTUPCA, NESLÚŽI AKO ZÁRUKA. AK SA UKÁŽE, ŽE SÚ SOFTVÉR APPLE ALEBO JEHO SLUŽBY CHYBNÉ, CELKOVÉ NÁKLADY NA VŠETKU POTREBNÚ ÚDRŽBU, OPRAVY ALEBO NÁPRAVY SÚ VO VAŠEJ VLASTNEJ RÉŽII. VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ VYŇATIE IMPLICITNÝCH ZÁRUK ALEBO OBMEDZENÍ NA UPLATNITEĽNÉ ZÁKONOM URČENÉ SPOTREBITEĽSKÉ PRÁVA, JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ.  

8. Obmedzenie zodpovednosti. AŽ DO ROZSAHU NEZAKÁZANÉHO PRÍSLUŠNÝM ZÁKONOM SPOLOČNOSŤ APPLE NEZODPOVEDNÁ ZA OSOBNÉ ZRANENIA ALEBO AKÉKOĽVEK NÁHODNÉ, ZVLÁŠTNE, NEPRIAME ALEBO AKÉKOĽVEK SÚVISIACE POŠKODENIA, BEZMEDZNE ZAHŔŇAJÚC POŠKODENIA KVÔLI STRATE ZISKOV, POŠKODENIE ALEBO STRATU DÁT, CHYBU PRI POSIELANÍ ALEBO PRIJÍMANÍ DÁT, PRERUŠENIE OBCHODU ALEBO AKÉKOĽVEK ĎALŠIE OBCHODNÉ UJMY ALEBO STRATY, VZNIKNUTÉ Z ALEBO VZŤAHUJÚCE SA NA VAŠE POUŽÍVANIE ALEBO VAŠU NESCHOPNOSŤ POUŽÍVAŤ SOFTVÉR APPLE ALEBO JEHO SLUŽBY ALEBO AKÝKOĽVEK SOFTVÉR ALEBO APLIKÁCIE TRETÍCH STRÁN, SPOJENÉ SO SOFTVÉROM APPLE, SPÔSOBENÉ AKÝMKOĽVEK SPÔSOBOM A BEZ OHĽADU NA TEÓRIU O ZODPOVEDNOSTI (PROSTREDNÍCTVOM ZMLUVY, SPORU ALEBO INAK) A AJ V PRÍPADE, ŽE BOLA SPOLOČNOSŤ APPLE O TÝCHTO MOŽNÝCH UJMÁCH UPOVEDOMENÁ. VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ OBMEDZENIE ZODPOVEDNOSTI ZA OSOBNÉ ZRANENIE ALEBO NÁHODNÉ ČI SÚVISIACE UJMY, JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ. Výška odškodného v rámci zodpovednosti spoločnosti Apple voči vašim stratám (iná, než vyžadovaná uplatniteľným zákonom v prípadoch osobného zranenia) nemôže v žiadnom prípade presiahnuť päťdesiat dolárov (50 USD). Predchádzajúce obmedzenia platia aj v prípade, že vyššie uvedená náprava nesplní svoj pôvodný účel.

9. Kontrola exportu. Softvér Apple nemôžete žiadnym spôsobom exportovať alebo reexportovať, ani používať inak, než je povolené zákonmi Spojených štátov amerických a zákonmi jurisdikcie, v ktorých ste Softvér Apple zakúpili. Softvér Apple nemôžete exportovať alebo reexportovať predovšetkým, ale nielen, (a) do krajín, na ktoré USA uvalili embargo alebo (b) komukoľvek na Zozname zvláštne určených osôb Ministerstva financií USA, na Zozname zamietnutých osôb alebo na Zozname zamietnutých subjektov Ministerstva obchodu USA. Používaním Softvéru Apple vyjadrujete a zaručujete sa, že sa nenachádzate v žiadnej z týchto krajín, alebo na žiadnom podobnom zozname. Tiež sa zaväzujete, že nebudete Softvér Apple používať na žiaden účel, ktorý by bol zakázaný zákonmi Spojených štátov amerických, čo predovšetkým zahŕňa, ale nie je obmedzené na vyvíjanie, navrhovanie, výrobu alebo produkciu riadených striel a nukleárnych, chemických alebo biologických zbraní.

10. Koncoví užívatelia v štátnej správe. Softvér Apple a súvisiaca dokumentácia sú „komerčnými položkami“, pričom tento pojem je definovaný v americkej Zbierke federálnych predpisov 48 C.F.R. §2.101, pozostávajúc z „komerčného počítačového softvéru“ a „dokumentácie ku komerčnému počítačovému softvéru“, pričom tieto pojmy sa spomínajú v uvedenej Zbierke 48 C.F.R. §12.212 alebo 48 C.F.R. §227.7202, podľa príslušnosti.  V súlade so Zbierkou federálnych predpisov 48 C.F.R. §12.212 alebo 48 C.F.R. §227.7202-1 až 227.7202-4, podľa príslušnosti, komerčný počítačový softvér a dokumentácia ku komerčnému počítačovému softvéru sú licencované americkým vládnym užívateľom (a) len ako komerčné položky a (b) len s tými právami, ktoré boli udelené všetkým ostatným bežným koncovým užívateľom v súlade s tu uvedenými zmluvnými podmienkami. Ešte nepublikované práva sú vyhradené podľa autorského práva Spojených štátov amerických.

11. Kontrolné zákony a oddeliteľnosť. Táto licencia bude spravovaná a vykladaná v súlade so zákonmi štátu Kalifornia s výnimkou konfliktu právnych princípov. Táto licencia by nemala byť riadená Dohodou Spojených národov o zmluvách o medzinárodnom predaji tovarov, ktorých aplikácia je jasne vylúčená.  Ak ste spotrebiteľ s pobytom v Spojenom kráľovstve, bude táto licencia podliehať miestnym zákonom a jurisdikcii miesta vášho pobytu. Ak z akýchkoľvek príčin vznesie súd kompetentného právneho systému námietku neuplatniteľnosti akejkoľvek klauzuly, alebo prehlási jej časť za právne neúčinnú, zvyšok tejto licencie zostáva v plnej platnosti a moci.  

12. Kompletná dohoda; úradný jazyk. Táto licencia utvára celú dohodu medzi jednotlivými stranami vo vzťahu k používaniu Softvéru Apple a nahrádza všetky predošlé a súčasné dohody, týkajúce sa tejto veci, s výnimkou prípadných doplnkových pravidiel a podmienok, ktoré musíte prijať v prípade, že sa rozhodnete používať online obchod Apple a ktoré budú upravovať spôsob vášho používania tohto obchodu a akýchkoľvek Služieb, ktoré si prostredníctvom tohto obchodu zakúpite. Žiadne dodatky ani modifikácie tejto licencie nebudú záväzné, pokiaľ nebudú v písomnej forme a podpísané spoločnosťou Apple. Preklad tejto licencie do akéhokoľvek jazyka vznikol na základe lokálnych požiadaviek a v prípade nezhody medzi anglickou a neanglickou verziou platí pôvodná anglická verzia do rozsahu, nezakázaného miestnymi právnymi normami.

13. Informácie o tretích stranách. 
A. Časti Softvéru Apple môžu používať alebo zahŕňať softvér tretích strán a iný materiál chránený autorskými právami. Informácie, zmluvné podmienky a vzdanie sa nároku na takéto materiály sú obsiahnuté v elektronickej dokumentácií k Softvéru Apple a vaše použitie takýchto materiálov podlieha ich vlastným zmluvným podmienkam.

B. Používanie štandardu MPEG-4. Tento produkt spadá pod licenciu MPEG-4 Systems Patent Portfolio Licence na kódovanie v súlade so štandardami systému MPEG-4, s výnimkou, keď je na kódovanie potrebná ďalšia licencia a platba za licenčné poplatky v súvislosti s (i) dátami uloženými alebo replikovanými na fyzických médiách, za ktoré sa platí na základe jednotlivých titulov alebo (ii) dátami, za ktoré sa platí na základe jednotlivých titulov a ktoré sa koncovému užívateľovi posielajú na trvalé uloženie alebo používanie. Takúto dodatočnú licenciu je možné získať od spoločnosti MPEG LA, LLC. Ďalšie podrobnosti nájdete na webovej stránke http://www.mpegla.com.

Tento produkt spadá pod licenciu MPEG-4 Visual Patent Portfolio Licence pre osobné a nekomerčné používanie na (i) kódovania videa v súlade so štandardom MPEG-4 Visual Standard („MPEG-4 Video“) alebo (ii) dekódovania MPEG-4 videa, ktoré bolo zakódované používateľom, vykonávajúcim osobnú a nekomerčnú aktivitu alebo také, ktoré bolo získané od poskytovateľa video snímkov, viazaného licenciou MPEG LA na poskytovanie MPEG-4 videa. Pre žiadne iné použitie sa licencia nevydáva alebo nepovoľuje. Ďalšie informácie vrátane tých, ktoré sa vzťahujú na promočné, interné alebo komerčné účely a licencovanie je možné získať od MPEG LA, LLC. Pozrite stránku http://www.mpegla.com. 

C. Upozornenie H.264/AVC. Do rozsahu, v ktorom Apple softvér obsahuje funkcionalitu pre kódovanie a/alebo dekódovanie formátu AVC, komerčné používanie H.264/AVC vyžaduje ďalšie licencovanie a zároveň vyžaduje nasledujúce náležitosti: FUNKČNOSŤ AVC V RÁMCI TOHTO PRODUKTU JE LICENCOVANÁ LEN PRE OSOBNÉ A NEKOMERČNÉ POUŽITIE ZÁKAZNÍKOM NA (i) KÓDOVANIE VIDEA V SÚLADE SO ŠTANDARDOM AVC („AVC VIDEO“) A/ALEBO (ii) DEKÓDOVANIE VIDEA, KTORÉ BOLO ZAKÓDOVANÉ ZÁKAZNÍKOM VYKONÁVAJÚCIM OSOBNÉ A NEKOMERČNÉ AKTIVITY ALEBO AVC VIDEO, KTORÉ BOLO ZÍSKANÉ OD LICENCOVANÉHO POSKYTOVATEĽA AVC VIDEÍ. INFORMÁCIE TÝKAJÚCE SA OSTATNÝCH POUŽITÍ A LICENCIÍ JE MOŽNÉ ZÍSKAŤ OD MPEG LA L.L.C. POZRITE STRÁNKU HTTP://WWW.MPEGLA.COM.

14. Softvér tretích strán a pravidlá a podmienky používania služieb.
A. Gracenote® Licenčná zmluva koncového užívateľa 
Táto aplikácia alebo zariadenie obsahuje softvér od spoločnosti Gracenote, Inc. so sídlom v Emeryville, California (“Gracenote”). Softvér od spoločnosti Gracenote (“Softvér Gracenote”) umožňuje tejto aplikácii vykonávať identifikáciu disku a/alebo súborov a získavať informácie súvisiace s hudbou, vrátane názvu, interpreta, stopy a titulu (“Dáta Gracenote”) z online serverov alebo z vložených databáz (dohromady “Servery Gracenote”) a vykonávať ďalšie funkcie. Dáta Gracenote môžete používať iba prostredníctvom určených funkcií pre koncového používateľa v tejto aplikácii alebo zariadení.

Súhlasíte, že budete používať Dáta Gracenote, Software Gracenote a Servery Gracenote len pre svoje osobné nekomerčné využitie. Súhlasíte, že nebudete priraďovať, kopírovať, prenášať alebo odosielať Softvér Gracenote alebo akékoľvek Dáta Gracenote tretej strane. SÚHLASÍTE, ŽE NEBUDETE POUŽÍVAŤ DÁTA GRACENOTE, SOFTVÉR GRACENOTE ALEBO SERVERY GRACENOTE INAKŠÍM SPÔSOBOM, NEŽ AKO JE VÝSLOVNE TU UVEDENÉ.

Súhlasíte, že ak porušíte tieto obmedzenia, bude vaša neexkluzívna licencia pre používanie Dát Gracenote, Softvéru Gracenote a Serverov Gracenote ukončená. Ak vaša licencia skončí, súhlasíte, že úplne prestanete používať Dáta Gracenote, Softvér Gracenote a Servery Gracenote. Spoločnosť Gracenote si vyhradzuje všetky práva s ohľadom na Dáta Gracenote, Softvér Gracenote a Servery Gracenote, vrátane všetkých vlastníckych práv. Za žiadnych okolností nebude spoločnosť Gracenote mať povinnosť uskutočniť akékoľvek platby za vaše informácie, ktoré poskytnete. Súhlasíte, že spoločnosť Gracenote, Inc. môže presadiť svoje práva podľa tejto Zmluvy priamo proti vám svojím menom.

Služba Gracenote používa jednoznačný identifikátor za účelom sledovania dotazov pre štatistické účely. Účelom náhodne priradeného numerického identifikátora je umožniť službe Gracenote počítať dotazy bez znalosti akýchkoľvek informácií o vás. Viac informácií o službe Gracenote nájdete na webových stránkach Zásady zachovania súkromia Gracenote.

Na Softvér Gracenote a každú položku Dát Gracenote máte udelenú licenciu “AKO JE”. Gracenote neposkytuje žiadny výklad alebo záruky, vyjadrené alebo odvodené, pokiaľ ide o presnosť akýchkoľvek Dát Gracenote zo Serverov Gracenote. Gracenote si vyhradzuje právo odstrániť dáta zo Serverov Gracenote alebo zmeniť dátové kategórie z akejkoľvek príčiny, ktorú spoločnosť Gracenote považuje za dostatočnú. Nie je poskytovaná žiadna záruka, že Softvér Gracenote alebo Servery Gracenote sú bez chýb alebo že fungovanie Softvéru Gracenote alebo Serverov Gracenote bude bez prerušenia. Spoločnosť Gracenote nie je povinná poskytovať vám nové alebo dodatočné typy alebo kategórie dát, ktoré môže Gracenote poskytovať v budúcnosti a má voľnosť jednania, pokiaľ ide o prerušenie služieb v ktoromkoľvek okamžiku. SPOLOČNOSŤ GRACENOTE ODMIETA VŠETKY ZÁRUKY, ČI UŽ VYJADRENÉ ALEBO ODVODENÉ, PREDOVŠETKÝM POKIAĽ IDE O ODVODENÉ ZÁRUKY OBCHODOVATEĽNOSTI, SPÔSOBILOSTI PRE URČITÝ ÚČEL, PRÁVNY NÁROK A NEPRESTÚPENIE ZÁKONA. GRACENOTE NEPOSKYTUJE ZÁRUKU, POKIAĽ IDE O VÝSLEDKY ZÍSKANÉ V RÁMCI VÁŠHO POUŽÍVANIA SOFTVÉRU GRACENOTE ALEBO ĽUBOVOLNÉHO SERVERU GRACENOTE. V ŽIADNOM PRÍPADE NEBUDE SPOLOČNOSŤ GRACENOTE ZODPOVEDNÁ ZA NÁSLEDNÉ ALEBO NÁHODNÉ ŠKODY ALEBO ZA STRATU ZISKU ALEBO VÝNOSOV.

B. Podmienky používania služby Kerbango Tuning.  
Podmienky používania Používaním služby Kerbango Tuning („Služba Kerbango Tuning“) od spoločnosti 3Com Corporation („3Com“) súhlasíte a zaväzujete sa dodržiavať nasledujúce pravidlá používania.

Odkazy 3Com. Stránky zobrazené ako výsledky vyhľadávania alebo stránky, na ktoré odkazuje Služba Kerbango Tuning sú vlastnené a prevádzkované jednotlivcami a/alebo spoločnosťami, na ktoré nemá spoločnosť 3Com žiaden dosah. Spoločnosť 3Com nenesie žiadnu zodpovednosť za obsah akýchkoľvek stránok zahrnutých v ľubovoľných výsledkoch vyhľadávania alebo stránok, na ktoré odkazuje Služba Kerbango Tuning. 

Len pre osobné použitie. Služba Kerbango Tuning je určená len pre vaše osobné, nekomerčné použitie. Používanie Služby Kerbango Tuning na predávanie produktov, služieb alebo na zvýšenie návštevnosti webovej stránky za komerčným účelom, ako je napríklad reklama, je výslovne zakázané. Výsledky vyhľadávania zo Služby Kerbango Tuning nemôžete preberať, upravovať ich formát a potom zobrazovať, ani zobrazovať domovskú stránku Kerbango od 3Com alebo stránky z výsledkov na svojej webovej stránke ani odosielať automatizované žiadosti do systému Kerbango bez výslovného súhlasu od spoločnosti 3Com. 

Ak chcete využívať Službu Kerbango Tuning na komerčné účely, musíte uzavrieť dohodu so spoločnosťou 3Com. Pre viac informácií kontaktujte sales@kerbango.com.

Úprava podmienok používania Služby Kerbango Tuning. Spoločnosť 3Com môže z času na čas upraviť alebo ukončiť svoje služby, bez akéhokoľvek dôvodu a predošlého upozornenia, vrátane práva na ukončenie s alebo bez upozornenia, bez zodpovednosti voči vám, iným užívateľom alebo tretím stranám. Spoločnosť 3Com si vyhradzuje právo na úpravu podmienok používania bez predošlého upozornenia. 

Zrieknutie sa záruk. Spoločnosť 3Com sa zrieka všetkej zodpovednosti za presnosť, obsah, úplnosť, zákonnosť, spoľahlivosť alebo prevádzku a dostupnosť informácií alebo materiálov zobrazených vo výsledkoch Služby Kerbango Tuning. Spoločnosť 3Com sa zrieka zodpovednosti za vymazanie, zlyhanie pri ukladaní, nesprávne alebo neskoré doručenie akýchkoľvek informácií alebo materiálov. Spoločnosť 3Com sa zrieka zodpovednosti za všetky škody, ktorú vznikli následkom sťahovania alebo pristupovania k akýmkoľvek informáciám alebo materiálom na internete prostredníctvom Služby Kerbango Tuning. 

SLUŽBA KERBANGO TUNIG JE POSKYTOVANÁ „TAK AKO JE“, BEZ AKÝCHKOĽVEK ZÁRUK. SPOLOČNOSŤ 3COM SA VÝSLOVNE A V PLNEJ MIERE POVOLENEJ ZÁKONOM ZRIEKA VŠETKÝCH, PRIAMO VYJADRENÝCH, IMPLICITNÝCH A ZÁKONNÝCH ZÁRUK, VRÁTANE PODMIENKY PREDAJNOSTI, VHODNOSTI PRE KONKRÉTNY ÚČEL POUŽITIA A NEPORUŠOVANIA PRÁV TRETÍCH STRÁN. SPOLOČNOSŤ 3COM SA ZRIEKA VŠETKÝCH ZÁRUK TÝKAJÚCICH SA BEZPEČNOSTI, SPOĽAHLIVOSTI, VČASNOSTI A VÝKONU SLUŽBY KERBANGO TUNING. SPOLOČNOSŤ 3COM SA ZRIEKA VŠETKÝCH ZÁRUK ZA ĽUBOVOĽNÉ INFORMÁCIE ALEBO RADY ZÍSKANÉ PROSTREDNÍCTVOM SLUŽBY KERBANGO TUNING. SPOLOČNOSŤ 3COM SA ZRIEKA VŠETKÝCH ZÁRUK ZA SLUŽBY ALEBO TOVAR PRIJATÉ ALEBO INZEROVANÉ PROSTREDNÍCTVOM SLUŽBY KERBANGO TUNING ALEBO PRIJATÉ PROSTREDNÍCTVOM AKÉHOKOĽVEK ODKAZU POSKYTNUTÉHO SLUŽBOU KERBANGO TUNING, AKO AJ ZA ĽUBOVOĽNÉ RADY ALEBO INFORMÁCIE PRIJATÉ PROSTREDNÍCTVOM AKÝCHKOĽVEK ODKAZOV POSKYTNUTÝCH SLUŽBOU KERBANGO TUNING. 

BERIETE NA VEDOMIE A SÚHLASÍTE S TÝM, ŽE MATERIÁLY A DÁTA SŤAHUJETE ALEBO INÝM SPÔSOBOM ZÍSKAVATE ZO SLUŽBY KERBANGO TUNING PODĽA VLASTNÉHO UVÁŽENIA A NA VLASTNÉ RIZIKO A ŽE NESIETE ZODPOVEDNOSŤ ZA AKÉKOĽVEK ŠKODY NA VAŠOM POČÍTAČOVOM SYSTÉME ALEBO ZA STRATU DÁT, KTORÉ SÚ DÔSLEDKOM SŤAHOVANIA TAKÝCHTO MATERIÁLOV ALEBO DÁT. 

VZHĽADOM NA TO, ŽE NIEKTORÉ ŠTÁTY ALEBO PRÁVNE SYSTÉMY NEPOVOĽUJÚ VYLÚČENIE IMPLICITNĆH ZÁRUK, JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ. TAKTIEŽ MÔŽETE MAŤ ĎALŠIE PRÁVA, KTORÉ SA V JEDNOTLIVĆH ŠTÁTOCH ALEBO JURISDIKCIÁCH LÍŠIA. 

Obmedzenie zodpovednosti. SPOLOČNOSŤ 3COM ZA ŽIADNYCH OKOLNOSTÍ NEZODPOVEDÁ ŽIADNEMU UŽÍVATEĽOVI ZA VYUŽÍVANIE ALEBO SPOLIEHANIE SA NA SLUŽBU KERBANGO TUNING VYPLÝVAJÚCE Z NÁROKOV V TEJTO LICENCII ALEBO UVEDENÚ VECNÚ JURISDIKCIU. TOTO OBMEDZENIE ZODPOVEDNOSTI SA VZŤAHUJE NA NÁHRADU PRIAMYCH, NEPRIAMYCH, NÁHODNÝCH, VYPLÝVAJÚCICH, ZVLÁŠTNYCH A PRÍKLADNÝCH ŠKÔD ALEBO NA NÁHRADU ŠKÔD PLNIACICH REPRESÍVNU FUNKCIU, JEDNAK ZALOŽENÝCH NA ZÁRUKE, KONTRAKTE, ÚMYSELNOM PORUŠENÍ PRÁVA (VRÁTANE NEDBANLIVOSTI) ALEBO INÝCH (AJ AK BOLA SPOLOČNOSŤ 3COM UPOVEDOMENÁ O MOŽNOSTI VZNIKU TAKÝCHTO ŠKÔD). TOTO OBMEDZENIE ZODPOVEDNOSTI  PLATÍ V PRÍPADOCH ŠKÔD, KTORÉ SÚ DÔSLEDKOM NESPRÁVNEHO POUŽÍVANIA ALEBO SPOĽAHNUTIA SA NA SLUŽBU KERBANGO TUNING A AJ V PRÍPADE PRERUŠENIA, ZASTAVENIA ALEBO UKONČENIA SLUŽBY KERBANGO TUNING (VRÁTANE ŠKÔD SPÔSOBENÝCH TRETÍMI STRANAMI). TOTO OBMEDZENIE SA TÝKA AJ ŠKÔD, KTORÉ VZNIKLY NÁSLEDKOM INÝCH SLUŽIEB ALEBO TOVAROV PRIJATÝCH PROSTREDNÍCTVOM ALEBO INZEROVANÝCH SLUŽBOU KERBANGO TUNING ALEBO PRIJATÝCH PROSTREDNÍCTVOM ODKAZOV ZO SLUŽBY KERBANGO TUNING, AKO AJ ŠKÔD, KTORÉ VZNIKLY NÁSLEDKOM AKÝCHKOĽVEK INFORMÁCIÍ ALEBO RÁD PRIJATÝCH PROSTREDNÍCTVOM ALEBO INZEROVANÝCH SLUŽBOU KERBANGO TUNING ALEBO PRIJATÝCH PROSTREDNÍCTVOM ODKAZOV ZO SLUŽBY KERBANGO TUNING. TOTO OBMEDZENIE ZODPOVEDNOSTI SA BEZ VÍNIMIEK VZŤAHUJE AJ NA NÁKLADY ZA DODANIE ALEBO NÁHRADU TOVAROV ALEBO SLUŽIEB, STRATU ZISKOV ALEBO STRATU DÁT. TOTO OBMEDZENIE SA TAKTIEŽ VZŤAHUJE NA VÝKON SLUŽBY KERBANGO TUNING ALEBO AKÉKOĽVEK INFORMÁCIE ALEBO TOVARY, KTORÉ SA ZOBRAZILI V SLUŽBE KERBANGO TUNING, NA KTORÉ SLUŽBA KERBANGO TUNING ODKAZUJE ALEBO KTORÉ S ŇOU AKÝMKOĽVEK SPÔSOBOM SÚVISIA. TOTO OBMEDZENIE OSTÁVA V PLATNOSTI BEZ OHĽADU NA AKÉKOĽVEK ZLYHANIE ZÁKLADNÉHO ÚČELU AKEJKOĽVEK OBMEDZENEJ NÁHRADY, V PLNEJ MIERE POVOLENEJ ZÁKONOM.  

NIEKTORÉ ŠTÁTY ALEBO PRÁVNE SYSTÉMY NEPOVOĽUJÚ OBMEDZENIE ZODPOVEDNOSTI ZA NÁHODNÉ ČI SÚVISIACE UJMY, TAKŽE JE MOŽNÉ, ŽE SA NA VÁS VYŠŠIE UVEDENÉ VÝNIMKY A OBMEDZENIA NEVZŤAHUJÚ 

Bez obmedzenia predchádzajúcich obmedzení spoločnosť 3Com za žiadnych okolností nenesie zodpovednosť za akékoľvek oneskorenie alebo zlyhanie výkonu, ktoré je dôsledkom vyššej moci, vrátane a bez obmedzení, zlyhania internetu, zlyhania počítačového vybavenia, zlyhania telekomunikačného vybavenia a ďalších typov vybavenia, zlyhania elektrickej siete, štrajkov, nepokojov, povstaní, občianskej neposlušnosti, nedostatku pracovnej sily alebo materiálu, požiarov, záplav, búrok, explózií, vyššej moci, vojny, vládnych zásahov, výnosov domácich alebo zahraničných súdov alebo tribunálov, zlyhania tretích strán alebo straty kúrenia, osvetlenia alebo klimatizácie. 

Ďalšie ustanovenia. Tieto podmienky používania budú riadené a vykladané v súlade so zákonmi štátu Kalifornia, s výnimkou konfliktu s právnymi ustanoveniami štátu alebo krajiny pobytu. Ak z akýchkoľvek príčin vznesie súd kompetentného právneho systému námietku neuplatniteľnosti akejkoľvek klauzuly, alebo prehlási jej časť za právne neúčinnú, zvyšok týchto podmienok používania zostáva v plnej platnosti a moci. 

Tieto podmienky používania predstavujú úplnú dohodu medzi stranami vzhľadom na uvedenú vecnú jurisdikciu a nahrádzajú všetky predchádzajúce alebo súčasné dohody alebo zmluvy, písomné alebo ústne. Zrieknutie sa ľubovoľných ustanovení v týchto pravidlách používania bude účinné len v písomnej podobe a podpisom spoločnosti 3Com. 

EA0815
Posledná revízia 23. 9. 2011